Подариха на Карадайъ уникална картина на Ататюрк
– 28.12.2017Публикувано в: Slideshow, Актуално1, Кърджали
Председателят на ДПС Мустафа Карадайъ получи като подарък уникална картина с лика на създателя на съвременна светска Турция – Мустафа Кемал Ататюрк. Дарението е от главния секретар на Народно-републиканската партия (CHP) в Турция и депутат в Меджлиса от Измир проф. д-р Кямил Окяй Съндър. То бе връчено по време на Възпоменателния митинг- мевлид пред паметника на „Тюркян чешма“ в кирковското село Могиляне, с който бе отбелязан 33-годишнината от мирните протести срещу смяната на имената и почетена паметна на жертвите на т. нар. „Възродителен процес“.
На картината има надпис на турски език с послание на Ататюрк; “Преселниците, които винаги са унижени, и в историята на войните са най-накрая, а тоест те са онези, които се борят докрай с врага и жертват живота си. Преселниците са споменът от изгубените ни територии”.